
Министерство на околната среда и водите

Регионална инспекция по околната среда и водите – Монтана



Д О К Л А Д

             За извършена комплексна проверка на обект бензиностанция и производствена база за третиране на семена в гр. Вълчедръм с оператор „Златия АГРО” ЕООД, гр. Монтана в изпълнение Заповед РД - 283/02.11.2015 г. на Директора на РИОСВ – Монтана, съгласно плана за контролната дейност през 2015 год.

Извършената на 05.11.2015 г. комплексна проверка е с цел установяване съответствието на обекта с нормативните изисквания по опазване на околната среда.

Основната дейност на обекта е бензиностанция, където се извършва продажба на гориво-смазочни материали и производствена база където се извършва третиране на семенау семеочистване, сушене, съхраняване в силози, автопарк за селскостопанска техника (ССТ), поддръжка и ремонт на ССТ, автомивка, склад за съхраняване на изкуствени торове за собствени нужди. Юридическото лице извършва и отглеждане на зърнени, клубеноплодни, технически и фуражни култури. Площадката на която се извършват дейностите е ситуирана в регулацията на гр. Вълчедръм, същата е оградена с масивна трайна ограда. По-голяма част от почвата е трайно запечатана, бетонирана и не се очаква отрицателно въздействие и замърсяване с вредни вещества. Към момента на проверката се извършват СМР по изграждането на нови силузи в границите на площадката. Изкопните земни маси са депонирани временно до изкопите и предстои да се използват за обратна зесипка след приключване на СМР. Дружеството ползва и собствен имот извън регулацията на населеното място, където се съхранява ССТ, същият е ограден и насипан с трошен камък.

Водоснабдяването на обекта се осъществява от водопроводната мрежа на гр. Вълчедръм, формираните отпадъчни води се отвеждат и заустват във водоплътни изгребни ями, които са разположени в границите на площадката. На територията на обекта има изградени каломасло-уловители (КМУ), които се почистват периодични. 


На обекта не се съхраняват препарати за растителна защита. Извършва се съхраняване на изкуствени торове. Торовете се съхраняват в отделно обособен склад. Складът е с бетониран под без връзка с канализацията.

На площадката за третиране на семена се използват противопоточни сушилни. За подгряване на въздуха за сушене са инсталирани горелки на гориво компресиран газ-метан, като мощността им е под 0,5 МW и не подлежат на задължителен емисионен контролпо чл. 21 от Наредба №1 от 27.07.2005 г. за норми за допустими емисии. За отопление през зимния сезон на административните и производствени помещения се използват локални водогрейни котли на екобрикети, неподлежащи на задължителен контрол по Наредба №1/2005 г.
На обекта се извършва само дейност по предварително съхраняване  на мястото на образуване на отпадъци за които има извършена класификация. Проверени са и начините на съхраняване на производствените отпадъци, при което се констатира че на територията на обекта има отделно обособен склад, същият е с ограничен достъп, заключен и с поставени обозначителни табели с кода на съхраняваните отпадъци. В производствените цехове на мястото на образуване на съответния отпадък има осигурени съдове, еднозначно обозначени. 

На обекта ежемесечно се води отчетност на количествата генерирани отпадъци в заверената от РИОСВ – Монтана отчетна книга за отпадъци.  

Представени са писмени договори за предаване на отпадъци за последващо третиране на фирма, притежаваща необходимите документи по чл. 35 от ЗУО с посочени конкретни кодове на предаваните отпадъци.
Дадено е предписание до управителя на фирмата за извършване на класификация на отпадъците, които се образуват от дейността на ремонтната работилница, където се извършва ремонт на ССТ. Завеждане на отчетна книга по реда на Наредба №1/2014 г.

